Man uitgelewer oor seksuele aanklagteArgieffoto Die polisie in Gauteng het bevestig ŉ man is aan Duitsland uitgelewer om daar 37 aanklagte van seksuele mishandeling van kinders in die gesig te staar. “George Wilhem Kerkhof word ook gesoek vir die smokkel van dwelmmiddels,” het lt.kol. Lungelo Dlamini, woordvoerder van die polisie in Gauteng, gesê. Dlamini sê Kerkhof het glo die misdade gepleeg terwyl hy in Duitsland gebly het. Hy het sewe jaar gelede na Suid-Afrika verhuis. “Die proses om hom aan die Duitse owerhede uit te lewer het al verlede jaar begin,” het hy bygevoeg. Kerkhof is by OR Tambo Internasionale Lughawe aan beamptes van Interpol oorgegee en hulle het van daar na Duitsland gevlieg.